ΑΠΟΦΑΣΕΙΣ
Αριθμ. 7633/21/ΓΠ
Τροποποίηση Κανονισμού Διδακτορικών Σπουδών του Τμήματος Μηχανικών Χωροταξίας, Πο-
λεοδομίας και Περιφερειακής Ανάπτυξης της
Πολυτεχνικής Σχολής του Πανεπιστημίου Θεσσαλίας.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΘΕΣΣΑΛΙΑΣ
Έχοντας υπόψη:
1. Την παρ. 2 του άρθρου 45 του ν. 4485/2017 (Α΄ 114),
σύμφωνα με την οποία «Με απόφαση της Συνέλευσης
του Τμήματος καταρτίζεται ο Κανονισμός Διδακτορικών
Σπουδών του Τμήματος, ο οποίος εγκρίνεται από τη
Σύγκλητο, δημοσιεύεται στην Εφημερίδα της Κυβερνήσεως, αναρτάται στο διαδικτυακό τόπο του Ιδρύματος
και κοινοποιείται στο Υπουργείο Παιδείας, Έρευνας και
Θρησκευμάτων».
2. Την παρ. 6 του άρθρου 85 του ν. 4485/2017 (Α΄ 114),
σύμφωνα με την οποία «Τα ΑΕΙ οφείλουν, μέσα σε προθεσμία έξι (6) μηνών από την έναρξη ισχύος του παρό-
ντος νόμου να καταρτίσουν και να δημοσιεύσουν τους
Κανονισμούς του άρθρου 45».
3. Την υπό στοιχεία 2851/18/ΓΠ/21-02-2018 (Β΄ 825)
πράξη έγκρισης της Συγκλήτου του Κανονισμού Διδακτορικών Σπουδών του Τμήματος Μηχανικών Χωροτα-
ξίας, Πολεοδομίας και Περιφερειακής Ανάπτυξης.
4. Την απόφαση της συνεδρίασης 130/24-03-2021 της
Συνέλευσης του Τμήματος Μηχανικών Χωροταξίας, Πολεοδομίας και Περιφερειακής Ανάπτυξης με την οποία
τροποποιήθηκε ο Κανονισμός Διδακτορικών Σπουδών
σύμφωνα με τις διατάξεις του ν. 4485/2017 (Β΄ 114).
5. Την απόφαση της Συγκλήτου στην 251/26-04-2021
συνεδρίασή της για την τροποποίηση του Κανονισμού
Διδακτορικών Σπουδών σύμφωνα με τις διατάξεις του
ν. 4485/2017 (Β΄ 114).
6. Το γεγονός ότι, από τις διατάξεις της απόφασης αυτής δεν προκαλείται δαπάνη σε βάρος του προϋπολο-
γισμού του Ιδρύματος, αποφασίζουμε:
Κανονισμός Διδακτορικών Σπουδών
Τμήματος Μηχανικών Χωροταξίας, Πολεοδομίας και
Περιφερειακής Ανάπτυξης
Άρθρο 1
Εισαγωγή
Το Διδακτορικό Δίπλωμα αποτελεί ακαδημαϊκό τίτλο, ο
οποίος πιστοποιεί την ουσιαστική συνεισφορά του κατόχου του στην εξέλιξη καίριων γνωστικών περιοχών, την
κατανόηση σε βάθος της επιστημονικής του περιοχής και
την εκπόνηση μιας πρωτότυπης ή καινοτόμου εργασίας
ή έρευνας στο πεδίο της επιστήμης του.
Άρθρο 2
Χρονική διάρκεια
Η χρονική διάρκεια σπουδών για την απόκτηση του
Διδακτορικού Διπλώματος είναι τουλάχιστον τρία (3)
πλήρη ημερολογιακά έτη από την ημερομηνία ορισμού
της Τριμελούς Συμβουλευτικής Επιτροπής. Η επιτυχής
ολοκλήρωση του διδακτορικού κύκλου σπουδών ισοδυναμεί με 180 πιστωτικές μονάδες (ECTS).
Άρθρο 3
Προϋποθέσεις για την εγγραφή
στο Πρόγραμμα Διδακτορικών Σπουδών
Δικαίωμα υποβολής αίτησης για εκπόνηση Διδακτορικής Διατριβής στο Τμήμα έχει ο κάτοχος Διπλώματος
Μεταπτυχιακών Σπουδών (Δ.Μ.Σ.) Α.Ε.Ι. της ημεδαπής
ή αναγνωρισμένου ως ισότιμου της αλλοδαπής ή ενιαίου και αδιάσπαστου τίτλου σπουδών μεταπτυχιακού
επιπέδου (του άρθρου 46 του ν. 4485/2017). Σε ειδικές
περιπτώσεις (π.χ. μεγάλη και/ή πολυετή επαγγελματική
και/ή ερευνητική εμπειρία, πολλές δημοσιεύσεις κ.λπ.)
και μετά από αιτιολογημένη εισήγηση της αντίστοιχου
γνωστικού πεδίου τριμελούς επιτροπής στη Συνέλευση
του Τμήματος, μπορεί να γίνει δεκτός ως υποψήφιος διδάκτορας και μη κάτοχος Δ.Μ.Σ.
Άρθρο 4
Προκήρυξη θέσεων Υποψηφίων Διδακτόρων
Το Τμήμα παρέχει τη δυνατότητα εκπόνησης διδακτορικών διατριβών στις επιστημονικές περιοχές της Πολεο-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαΐου 2021
ΤΕΥΧΟΣ  ΔΕΥΤΕΡΟ
Αρ. Φύλλου 2048
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
δομίας, της Χωροταξίας, της Ανάπτυξης και σε συναφείς
επιστημονικές περιοχές.
Σε κάθε ακαδημαϊκό εξάμηνο, η Συνέλευση του Τμήματος καθορίζει τις επιστημονικές περιοχές και τα ειδικό-
τερα πεδία τους, στα οποία θα γίνουν δεκτοί υποψήφιοι
διδάκτορες (με ή χωρίς υποτροφία) κατά το επόμενο
εξάμηνο, μετά από εισηγήσεις των καθηγητών που δικαιούνται να επιβλέψουν διδακτορικές διατριβές (επί-
κουροι καθηγητές, αναπληρωτές καθηγητές και καθηγητές, που δεν έχουν εξαντλήσει τον επιτρεπόμενο αριθμό
επιβλεπόμενων διατριβών). Στη συνέχεια, η Συνέλευση
του Τμήματος προβαίνει εγκαίρως σε πρόσκληση που
δημοσιοποιείται δια του ημερήσιου τύπου και αναρτάται
στους οικείους διαδικτυακούς τόπους του Ιδρύματος. Σε
αυτήν περιλαμβάνονται οι επιστημονικές περιοχές και τα
ειδικότερα πεδία που αποφασίστηκαν, οι προϋποθέσεις,
οι όροι, τα απαιτούμενα δικαιολογητικά, οι προθεσμίες
και οι διαδικασίες κατάθεσης υποψηφιοτήτων και επιλογής υποψηφίων διδακτόρων καθώς και πρόσθετες
υποχρεώσεις αυτών, ρήτρες, παραδοτέα και χρονικά
όρια ολοκλήρωσης των διατριβών. Σε κάθε εξάμηνο
γίνονται δεκτές προς συζήτηση προτάσεις εκπόνησης
διδακτορικών διατριβών που εμπίπτουν στα πεδία που
έχουν αποφασιστεί.
Κατ’ εξαίρεση, είναι δυνατή η ανάληψη της επίβλεψης
διατριβής από καθηγητή, σε πεδίο που δεν συμπεριλαμβάνεται στα παραπάνω, αλλά εμπίπτει στις επιλέξιμες
επιστημονικές περιοχές του Τμήματος. Η ανάθεση επίβλεψης των διδακτορικών διατριβών του παρόντος
άρθρου μπορεί, βάσει της προκήρυξης, να υπόκειται
σε επιπλέον διαδικασίες και κριτήρια από εκείνα που
προβλέπονται στον ν. 4485/2017 και τον οικείο Κανονισμό Διδακτορικών Σπουδών. Σε κάθε περίπτωση, ο υπο-
ψήφιος θα πρέπει να έρθει σε επαφή με τον καθηγητή
που έχει προτείνει το θέμα έτσι ώστε να διερευνηθεί η
πρόθεσή του να αναλάβει την επίβλεψη.
Άρθρο 5
Τυπικές προϋποθέσεις εγγραφής και
απαιτούμενα δικαιολογητικά που συνοδεύουν
την αίτηση εγγραφής
(α) Η εγγραφή στο Τμήμα Μηχανικών Χωροταξίας,
Πολεοδομίας και Περιφερειακής Ανάπτυξης για εκπόνηση διδακτορικής διατριβής γίνεται με απόφαση της
Συνέλευσης του Τμήματος και μετά από σχετική αίτηση
του ενδιαφερομένου εντός των ημερομηνιών που προβλέπονται από τον παρόντα Κανονισμό (βλ. άρθρο 8),
εφόσον καλύπτει τις εξής τυπικές προϋποθέσεις:
- Κατοχή μεταπτυχιακού τίτλου σπουδών ή ενιαίου και
αδιάσπαστου τίτλου σπουδών μεταπτυχιακού επιπέδου
(άρθρο 46 του ν. 4485/2017). Σημειώνεται ότι ο βασικός
τίτλος σπουδών πρέπει να εντάσσεται στις επιστημονικές περιοχές της Πολεοδομίας, της Χωροταξίας και της
Ανάπτυξης ή σε συναφείς επιστημονικές περιοχές.
- Δύο (2) Συστατικές επιστολές.
- Αποδεδειγμένα καλή γνώση τουλάχιστον μιας ξένης
γλώσσας (αγγλικών, γαλλικών ή γερμανικών) από τους
Έλληνες φοιτητές, σε επίπεδο αντίστοιχο τουλάχιστον με
το Κρατικό Πιστοποιητικό Γλωσσομάθειας Επιπέδου Β2
του άρθρου 1 του ν. 2740/1999, όπως αντικαταστάθηκε
με την παρ. 19 του άρθρου 13 του ν. 3149/2003. Από την
υποχρέωση αυτή εξαιρούνται οι κάτοχοι προπτυχιακού
ή μεταπτυχιακού τίτλου σπουδών Πανεπιστημίου της
αλλοδαπής.
Τα στοιχεία και δικαιολογητικά που πρέπει να περιλαμβάνει ο φάκελος υποψηφιότητας είναι τα εξής1:
1. Έντυπη αίτηση, σύμφωνα με το σχετικό υπόδειγμα
που χορηγεί η Γραμματεία του Τμήματος και βρίσκεται
στο Παράρτημα 2 του παρόντος.
2. Βιογραφικό σημείωμα, σύμφωνα με το υπόδειγμα
που χορηγεί η Γραμματεία του Τμήματος και βρίσκεται
στο Παράρτημα 3 του παρόντος.
3. Ευκρινές φωτοαντίγραφο πτυχίου/διπλώματος.
4. Ευκρινές φωτοαντίγραφο πιστοποιητικού αναλυτικής βαθμολογίας.
5. Ευκρινές φωτοαντίγραφο αναγνωρισμένου μεταπτυχιακού τίτλου σπουδών.
6. Ευκρινές φωτοαντίγραφο πιστοποιητικού αναλυτικής βαθμολογίας του μεταπτυχιακού τίτλου σπουδών.
7. Αποδεικτικό γνώσης μιας τουλάχιστον ξένης γλώσσας (αναγνωρισμένο δίπλωμα γνώσης της γλώσσας ή
κατοχή πανεπιστημιακού τίτλου σπουδών που προέρχεται από αντίστοιχη χώρα).
8. Δύο (2) συστατικές επιστολές.
9. Πρόταση εκπόνησης διδακτορικής διατριβής, η
οποία είτε πρέπει να εντάσσεται άμεσα στις επιστημονικές περιοχές της Πολεοδομίας, της Χωροταξίας και της
Ανάπτυξης, είτε να εντάσσεται σε συγγενή επιστημονική
περιοχή και να έχει επαρκή συνάφεια με κάποια από τις
τρεις πρώτες. Η πρόταση υποβάλλεται στα ελληνικά ή
στα αγγλικά. Η πρόταση (της τάξης των 10-15 σελίδων),
πρέπει να περιλαμβάνει:
(i) τον κατ’ αρχάς τίτλο της διατριβής,
(ii) ανάλυση του θέματος, της προβληματικής και των
υποθέσεων έρευνας (συμπεριλαμβανόμενης της στοιχειοθέτησης της καταλληλότητας της επιστημονικής
περιοχής σύμφωνα με τα προαναφερόμενα),
(iii) τη μέθοδο προσέγγισης,
(iv) τον χρονικό προγραμματισμό και
(v) σύντομη ανασκόπηση της συναφούς πρόσφατης
ελληνικής και ξένης βιβλιογραφίας. Η βιβλιογραφία πρέπει να διαρθρώνεται στα εξής επιμέρους τμήματα:
αα. Ελληνικά και ξενόγλωσσα βιβλία άμεσα ή έμμεσα
συναφή με το θέμα.
αβ. Τουλάχιστον από τρία (3) άρθρα σε ελληνικά και
ξενόγλωσσα επιστημονικά περιοδικά, που θα έχουν
άμεση συνάφεια με το θέμα της διατριβής. Εφόσον δεν
υπάρχουν τέτοια άρθρα (άμεσα συναφή με το θέμα) είναι
δυνατόν να υπάρχει έμμεση συνάφεια, αλλά αυτό θα
κρίνεται κατά περίπτωση και θα γίνεται δεκτό μόνο αν
1 Διευκρινίζεται ότι, σύμφωνα με το άρθρο 1 του ν. 4250/2014,
το Δημόσιο υποχρεούται να αποδέχεται τα απλά, ευανάγνωστα
φωτοαντίγραφα πρωτοτύπων ή επικυρωμένων αντιγράφων των
εγγράφων που έχουν εκδοθεί από τις δημόσιες υπηρεσίες. Αντίστοιχα, γίνονται αποδεκτά τα απλά, ευανάγνωστα φωτοαντίγραφα
ιδιωτικών εγγράφων εφόσον αυτά έχουν επικυρωθεί αρχικά από
δικηγόρο. Επίσης, γίνονται υποχρεωτικά αποδεκτά τα ευκρινή φωτοαντίγραφα αλλοδαπών εγγράφων, υπό την προϋπόθεση ότι τα
έγγραφα αυτά έχουν επικυρωθεί πρωτίστως από δικηγόρο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
τέτοια έλλειψη πραγματικά υπάρχει (κάτι τέτοιο μπορεί
να συμβαίνει μόνο σε ειδικές περιπτώσεις, πχ. σε θέμα
εξαιρετικά πρωτότυπο...).
αγ. Άλλες πηγές, κατά περίπτωση.
10. Ειδικό έντυπο συμπληρωμένο από μέλος Δ.Ε.Π. του
Τμήματος, στο οποίο θα αναφέρεται η πρόθεσή του να
αναλάβει την επίβλεψη του υποψηφίου κατά την εκπόνηση της διδακτορικής διατριβής, σε περίπτωση που η
αίτηση συνοδεύεται από προτεινόμενο επιβλέποντα.
Τα στοιχεία 1, 2 και 9 υποβάλλονται υποχρεωτικώς και
σε ηλεκτρονική μορφή.
(β) Κάθε άτομο είναι δυνατόν να εγγραφεί στο Τμήμα
για εκπόνηση διδακτορικής διατριβής μέχρι δύο φορές.
Η εγγραφή τη δεύτερη φορά είναι δυνατή εφόσον κάποιος ήδη εγγεγραμμένος για πρώτη φορά διακόψει, με
αίτησή του, τη φοίτηση (χωρίς να έχει λάβει διδακτορικό
δίπλωμα). Μπορεί να αφορά το ίδιο με το αρχικό ή άλλο
θέμα, αλλά σε κάθε περίπτωση ακολουθείται πλήρως και
για τη δεύτερη εγγραφή η διαδικασία που περιγράφεται στο σημείο (α) του παρόντος άρθρου. Εγγραφή ενός
ατόμου για περισσότερες από δύο φορές για εκπόνηση
διδακτορικής διατριβής απαγορεύεται ρητώς.
Άρθρο 6
Διαδικασία επιλογής Υποψηφίων Διδακτόρων
Η Συνέλευση του Τμήματος, αφού λάβει υπόψη τις αιτήσεις που έχουν υποβληθεί, τις κατηγοριοποιεί με βάση
την συνάφεια του ερευνητικού αντικειμένου και ορίζει
μία τριμελή επιτροπή ανά κατηγορία αιτήσεων. Κάθε
τριμελής επιτροπή, που αποτελείται από μέλη Δ.Ε.Π.
του Τμήματος, εξετάζει τις αντίστοιχες αιτήσεις και τα
συνυποβαλλόμενα έγγραφα και καλεί τους υποψηφίους
σε συνέντευξη. Κατόπιν υποβάλει στη Συνέλευση του
Τμήματος αναλυτικό υπόμνημα, στο οποίο αναγράφονται οι λόγοι για τους οποίους κάθε υποψήφιος πρέπει ή
δεν πρέπει να γίνει δεκτός, καθώς και ο προτεινόμενος
επιβλέπων, εφόσον αυτός δεν έχει προταθεί από τον
υποψήφιο.
Η εισήγηση πρέπει να περιλαμβάνει τα εξής τμήματα:
1. Κάλυψη των τυπικών προϋποθέσεων εγγραφής,
με ειδική αναφορά στη συνάφεια των διπλωμάτων, την
ύπαρξη αναγνωρισμένου μεταπτυχιακού τίτλου και στη
γνώση των αναγκαίων γλωσσών.
2. Αξιολόγηση της πρότασης εκπόνησης διδακτορικής
διατριβής.
3. Εισήγηση περί αποδοχής ή μη της πρότασης, η
οποία στηρίζεται στο σύνολο των στοιχείων που έχει
υποβάλλει ο υποψήφιος.
4. Ενδεχομένως, πρόταση για τα μαθήματα που θα
πρέπει να παρακολουθήσει ο υποψήφιος εφόσον γίνει
δεκτός.
Η Συνέλευση του Τμήματος, σε συνεδρίασή της στην
οποία έχει αναγραφεί εκ των προτέρων σε ειδικό τμήμα
της ημερήσιας διάταξης το αντίστοιχο θέμα, αφού λάβει
τη γνώμη του προτεινόμενου επιβλέποντα, τη συνεκτιμά
με το υπόμνημα της επιτροπής και εγκρίνει ή απορρίπτει
αιτιολογημένα την αίτηση του υποψηφίου. Στην εγκριτική απόφαση ορίζεται και η γλώσσα συγγραφής της
διδακτορικής διατριβής.
Η απόφαση της Συνέλευσης του Τμήματος γίνεται με
βάση τα εξής κριτήρια:
i. Τους βαθμούς που έχει λάβει ο υποψήφιος και ιδίως
αυτούς των πτυχίων του καθώς και των μαθημάτων που
έχουν ιδιαίτερη συνάφεια με το θέμα της διδακτορικής
διατριβής.
ii. Πρόσθετα προσόντα, όπως πχ. δημοσιεύσεις, διακρίσεις, ερευνητική και επαγγελματική εμπειρία.
iii. Την επάρκεια της πρότασης εκπόνησης διδακτορικής διατριβής.
Η απόφαση αποδοχής ενός υποψήφιου διδάκτορα
συμπεριλαμβάνει τα εξής στοιχεία: (α) Ανάθεση στον
επιβλέποντα της επίβλεψης της διδακτορικής διατριβής.
Δικαίωμα επίβλεψης διδακτορικών διατριβών έχουν τα
μέλη ΔΕΠ α’ βαθμίδας, αναπληρωτή και επίκουρου του
οικείου ή άλλου Α.Ε.Ι. ή ερευνητές Α’, Β’ ή Γ’ βαθμίδας από
ερευνητικά κέντρα (του άρθρου 13Α του ν. 4310/2014,
συμπεριλαμβανομένων των ερευνητικών κέντρων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών).
(β) Ορισμό Τριμελούς συμβουλευτικής επιτροπής με
αρμοδιότητα να πλαισιώνει και να υποστηρίζει την εκπόνηση και τη συγγραφή της διδακτορικής διατριβής.
Στη συμβουλευτική επιτροπή μετέχουν ως μέλη ο επιβλέπων και δύο ακόμη μέλη. Τα άλλα δύο (2) μέλη της
συμβουλευτικής επιτροπής μπορεί να είναι μέλη ΔΕΠ
α’ βαθμίδας, αναπληρωτή και επίκουρου του οικείου ή
άλλου Α.Ε.Ι. ή καθηγητές αναγνωρισμένων ως ομοταγών
ιδρυμάτων της αλλοδαπής, οι οποίοι είναι κάτοχοι διδακτορικού διπλώματος ή ερευνητές Α’, Β’ ή Γ’ βαθμίδας από
ερευνητικά κέντρα (του άρθρου 13Α του ν. 4310/2014,
συμπεριλαμβανομένων των ερευνητικών κέντρων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών) ή από αναγνωρισμένα ερευνητικά κέντρα ή ινστιτούτα της αλλοδαπής και
έχουν το ίδιο ή συναφές γνωστικό αντικείμενο με την
υπό κρίση διδακτορική διατριβή. Τα μέλη της επιτροπής
πρέπει να έχουν την ίδια ή συναφή επιστημονική ειδικότητα με αυτή, στην οποία ο υποψήφιος διδάκτορας
εκπονεί τη διδακτορική διατριβή του. Στη συμβουλευτική επιτροπή μετέχει τουλάχιστον ένα (1) μέλος Δ.Ε.Π.
από τις τρεις πρώτες βαθμίδες του οικείου Τμήματος.
Αλλαγή των μελών της συμβουλευτικής επιτροπής κατά
τη διάρκεια της εκπόνησης της διατριβής επιτρέπεται,
εφόσον υπάρχουν σοβαροί λόγοι, με απόφαση της Συνέλευσης του Τμήματος.
Ο μέγιστος αριθμός διδακτορικών διατριβών που μπορεί να επιβλέπει ταυτόχρονα μέλος Δ.Ε.Π. του Τμήματος
είναι επτά (7).
(γ) Η γλώσσα συγγραφής της διδακτορικής διατριβής,
η οποία μπορεί να είναι διάφορη της ελληνικής. Σε περίπτωση που αυτή δεν είναι η ελληνική, θα πρέπει ο υπο-
ψήφιος να καταθέσει εκτεταμένη και αντιπροσωπευτική
περίληψη της διδακτορικής διατριβής στην ελληνική
γλώσσα με όλα τα κύρια στοιχεία και χαρακτηριστικά
της ολοκληρωμένης διδακτορικής διατριβής (δομημένο
κείμενο) ή ολόκληρο το κείμενο της διατριβής μεταφρασμένο στα ελληνικά.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
(δ) Μαθήματα που, ενδεχομένως, πρέπει να παρακολουθήσει ο υποψήφιος διδάκτορας (βλ. άρθρο 7).
Άρθρο 7
Παρακολούθηση μαθημάτων του προπτυχιακού
ή του μεταπτυχιακού προγράμματος
Με απόφαση της Συνέλευσης του Τμήματος μπορούν
να ορισθούν μαθήματα του προπτυχιακού ή του μεταπτυχιακού προγράμματος που υποχρεούται να παρακο-
λουθήσει ο υποψήφιος. Τα κριτήρια για τον καθορισμό
των μαθημάτων αυτών είναι τα εξής:
i) Στην περίπτωση μη κατοχής βασικού ή μεταπτυχιακού τίτλου σπουδών συναφούς με τις επιστημονικές πε-
ριοχές της Πολεοδομίας, της Χωροταξίας και της Ανάπτυξης, δύναται να καθοριστεί για τον υποψήφιο διδάκτορα
ομάδα μαθημάτων σε μια τουλάχιστον από τις περιοχές
αυτές, την πιο συγγενή με το θέμα της διατριβής του.
Στόχος είναι αφενός να εξασφαλιστεί ότι ο υποψήφιος θα
μπορεί να κινείται με σχετική επάρκεια σε κάποια από τις
επιστημονικές περιοχές του Τμήματος και αφετέρου να
καλυφθούν γνωστικά πεδία αναγκαία για την εκπόνηση
διδακτορικής διατριβής με το συγκεκριμένο θέμα.
ii) Στην περίπτωση κατοχής βασικού ή μεταπτυχιακού
τίτλου σπουδών συναφούς με τις επιστημονικές περιοχές
της Πολεοδομίας, της Χωροταξίας και της Ανάπτυξης,
δύναται να καθοριστούν για τον υποψήφιο διδάκτορα
μαθήματα καθώς και ο τρόπος επιτυχούς ολοκλήρωσής
τους, εφόσον κριθεί ότι καλύπτουν γνωστικά πεδία που
δεν έχει διδαχθεί και είναι αναγκαία για την εκπόνηση
διδακτορικής διατριβής με το συγκεκριμένο θέμα.
Οι υποψήφιοι διδάκτορες των οποίων η εγγραφή γίνεται υπό τον όρο της παρακολούθησης μαθημάτων του
Τμήματος πρέπει να εξετασθούν με επιτυχία σε αυτά
κατά τη διάρκεια του πρώτου κύκλου εκπόνησης της
διδακτορικής διατριβής.
Άρθρο 8
Εγγραφές και χρονική διάρκεια της εκπόνησης
της διδακτορικής διατριβής
(α) Οι εγγραφές νέων υποψηφίων διδακτόρων θα γίνονται μετά τον ορισμό των συμβουλευτικών επιτρο-
πών και σε χρονικό διάστημα δέκα (10) ημερών από την
ημερομηνία κοινοποίησης της απόφασης της Συνέλευσης του Τμήματος. Τα χρονικά αυτά διαστήματα προσ-
διορίζονται στον Οκτώβριο και τον Φεβρουάριο κάθε
ημερολογιακού έτους. Κάθε Υ/Δ υποχρεούται μετά την
εγγραφή του να παρακολουθήσει δυο (2) Σεμινάρια, τα
οποία θα έχουν διάρκεια τεσσάρων (4) 3-ωρων διαλέξεων, θα πραγματοποιούνται στο ΤΜΧΠΠΑ κάθε Μάρτιο
και Οκτώβριο και θα αφορούν στον τρόπο εκπόνησης
και το περιεχόμενο των διατριβών.
(β) Η ανανέωση είναι υποχρεωτική κάθε εξάμηνο για
τη συνέχιση της φοίτησης ως εξής:
i) για όσους έχουν ολοκληρώσει ζυγά εξάμηνα φοίτησης με την υποβολή του ετήσιου αναλυτικού υπομνή-
ματος,
ii) για όσους έχουν ολοκληρώσει μονά εξάμηνα φοίτησης με ηλεκτρονική αίτηση του υποψήφιου διδάκτορα.
(γ) Η ελάχιστη χρονική διάρκεια φοίτησης μέχρι την
υποβολή της διδακτορικής διατριβής προς υποστήριξη
(βλ. το άρθρο 2) ορίζεται σε έξι (6) εξάμηνα μετρούμενα
από τον ορισμό της συμβουλευτικής επιτροπής. Υπάρχει
δυνατότητα αναστολής μέχρι δύο (2) έτη, συνεχόμενα ή
μη, για τους εξής λόγους:
1. Σοβαρά προβλήματα υγείας ή εγκυμοσύνη (τεκμηριώνονται με υποβολή πιστοποιητικού γιατρού).
2. Στρατιωτική θητεία που συμπίπτει με την περίοδο
εκπόνησης της διδακτορικής διατριβής. Επίκληση του
λόγου αυτού μπορεί να γίνει μόνο μετά την είσοδο του
υποψήφιου στο δεύτερο κύκλο εκπόνησης της διατριβής.
3. Άλλοι λόγοι (ειδικοί κοινωνικοί λόγοι, λόγοι συνδεόμενοι με επαγγελματικά ζητήματα κ.λπ.)
Δεν είναι δυνατή η αναστολή για χρονικό διάστημα
μικρότερο από πλήρες εξάμηνο. Η απόφαση χορήγησης
ή μη της αναστολής λαμβάνεται από τη Συνέλευση του
Τμήματος, με απλή πλειοψηφία στις υποπεριπτώσεις
1 και 2 και με πλειοψηφία 2/3 στην υπόπερίπτωση 3.
(δ) Είναι δυνατή η διαγραφή των υποψηφίων διδακτόρων μόνο για λόγους αναφερόμενους στην επιστημονι-
κή πρόοδο της διαδικασίας εκπόνησης της διδακτορικής διατριβής ή για άλλο σπουδαίο λόγο, ο οποίος, σε
κάθε περίπτωση, πρέπει να αφορά στο πρόσωπο του
υποψήφιου διδάκτορα και να συνάπτεται με υπαίτια
συμπεριφορά αυτού, λόγους τους οποίους εκτιμά κατά
περίπτωση η Συνέλευση του Τμήματος. Σημαντικό λόγο
διαγραφής αποτελεί η μη υποβολή ή η μη αποδοχή δύο
(2) διαδοχικών ετήσιων εκθέσεων προόδου καθώς και η
καθυστέρηση της παρουσίασης της ενδιάμεσης έκθεσης
εξέλιξης πέραν του ενός (1) εξαμήνου.
Άρθρο 9
Διαδικασία και κύκλοι εκπόνησης
της διατριβής
(α) Κατά την ολοκλήρωση κάθε ημερολογιακού έτους
από τον ορισμό της συμβουλευτικής επιτροπής, κάθε
υποψήφιος παρουσιάζει προφορικά και υποβάλλει και
εγγράφως αναλυτικό υπόμνημα, της τάξης των 15 σελίδων, ενώπιον της τριμελούς συμβουλευτικής επιτροπής
σχετικά με την πρόοδο της διδακτορικής του διατριβής.
Το αναλυτικό υπόμνημα πρωτοκολλείται στη Γραμματεία
του Τμήματος και στη συνέχεια αμελλητί διαβιβάζεται
αρμοδίως στα μέλη της συμβουλευτικής επιτροπής.
Αυτό θα πρέπει να αναφέρεται στο αντικείμενο και στις
ενδεχόμενες αναπροσαρμογές του, στη μεθοδολογία,
στα βασικά προσωρινά ευρήματα και συμπεράσματα,
στην περιγραφή και την τεκμηρίωση της πορείας των
εργασιών κατά τη διάρκεια του έτους και τέλος, στο
χρονοδιάγραμμα ολοκλήρωσης της εκπόνησης της
διατριβής. Με βάση το παραπάνω υπόμνημα η τριμελής συμβουλευτική επιτροπή συντάσσει ετήσια έκθεση
προόδου, στην οποία συμπεριλαμβάνονται σχόλια επί
του αναλυτικού υπομνήματος από τον επιβλέποντα ή
την τριμελή επιτροπή, και την υποβάλλει προς τη Συνέλευση του Τμήματος σε διάστημα δέκα (10) ημερών
από την ημερομηνία που το αναλυτικό υπόμνημα διαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
βιβάστηκε στα μέλη της Επιτροπής. Η ετήσια έκθεση
προόδου αποτελεί επίσημο έγγραφο πρωτοκολλούμενο
στη Γραμματεία του Τμήματος. Η Συνέλευση του Τμήματος, λαμβάνοντας υπόψη την ετήσια έκθεση προόδου,
αποφασίζει για τη συνέχιση ή διακοπή της εκπόνησης
κάθε διδακτορικής διατριβής.
(β) Τα τέσσερα πρώτα εξάμηνα της εγγραφής του
υποψήφιου, μέχρι την ολοκλήρωση της παρούσας διαδικασίας, αποτελούν τον πρώτο κύκλο της διαδικασίας
εκπόνησης της διατριβής, ο οποίος έχει οιονεί δοκιμαστικό χαρακτήρα. Στο πέμπτο εξάμηνο, ο υποψήφιος
πρέπει να υποβάλει ενδιάμεση έκθεση εξέλιξης στη συμβουλευτική του επιτροπή, η οποία πρωτοκολλείται στη
Γραμματεία του Τμήματος. Η ενδιάμεση έκθεση εξέλιξης
έχει δομή ανάλογη με αυτή του αναλυτικού υπομνήματος, αλλά είναι πιο εκτεταμένη (ενδεικτικά της τάξης των
40-60 σελίδων) και πρέπει να περιλαμβάνει και κεφάλαια
σε προσωρινή μορφή της διατριβής. Τέτοια κεφάλαια
αναμένεται ότι θα αφορούν στην ανασκόπηση της βιβλιογραφίας και το σχεδιασμό της τυχόν προβλεπόμενης
έρευνας. Η ενδιάμεση έκθεση εξέλιξης παρουσιάζεται
από τον υποψήφιο ενώπιον της πενταμελούς εξεταστικής επιτροπής, στην οποία θα συμμετέχουν τουλάχιστον
η τριμελής συμβουλευτική επιτροπή και δύο ακόμα καθηγητές του Τμήματος ή άλλων Τμημάτων ή όσοι έχουν
δικαίωμα συμμετοχής σε τριμελείς συμβουλευτικές επιτροπές (βλ. άρθρο 6).
Μετά την παρουσίαση, η συμβουλευτική επιτροπή
υποβάλλει στη Συνέλευση του Τμήματος ενδιάμεση έκθεση προόδου μέσα σε αποκλειστική προθεσμία είκοσι
(20) ημερών, η οποία αποτελεί επίσημο έγγραφο πρωτοκολλούμενο στη Γραμματεία, που θα συμπεριλαμβάνει
την αποτίμηση της πορείας του υποψήφιου, αναφορά
για την εκπλήρωση όλων των υποχρεώσεών του που
απορρέουν από τον παρόντα Κανονισμό ή από άλλες
αποφάσεις της Συνέλευσης του Τμήματος, εκτίμηση των
προοπτικών έγκαιρης ολοκλήρωσης της διατριβής και
εισήγηση για τη συνέχεια της εκπόνησης. Επίσης, περιλαμβάνει σε παράρτημα τη γνώμη των δύο εξωτερικών
ως προς την επιτροπή καθηγητών, ενώ συνοδεύεται από
την ενδιάμεση έκθεση εξέλιξης που έχει υποβάλει ο υποψήφιος. Με βάση την 1η ενδιάμεση έκθεση προόδου, η
Συνέλευση του Τμήματος αποφασίζει είτε τη διακοπή
της εκπόνησης κάθε διδακτορικής διατριβής, είτε τη συνέχισή της με την ένταξή του υποψήφιου στο δεύτερο
κύκλο της εκπόνησης.
Αν δεν ολοκληρωθεί η εκπόνηση της διδακτορικής
διατριβής εντός τεσσάρων (4) ετών από την ημερομηνία
της εγγραφής, κάθε Υ/Δ υποχρεούται σε νέα παρουσίαση
της προόδου της διατριβής ενώπιον πενταμελούς Επιτροπής, στην οποία, όπως προηγουμένως, συμμετέχουν
τα μέλη της τριμελούς συμβουλευτικής επιτροπής και
δύο ακόμα καθηγητές του Τμήματος ή άλλων Τμημάτων
ή όσοι έχουν δικαίωμα συμμετοχής σε τριμελείς συμβουλευτικές επιτροπές. Μετά την παρουσίαση, η συμβουλευ-
τική επιτροπή υποβάλλει στη Συνέλευση του Τμήματος
την 2η Ενδιάμεση Έκθεση Προόδου μέσα σε αποκλειστική προθεσμία είκοσι (20) ημερών, η οποία αποτελεί
επίσημο έγγραφο πρωτοκολλούμενο στη Γραμματεία,
που θα συμπεριλαμβάνει την αποτίμηση της πορείας
του υποψήφιου. Ένα μήνα πριν από τη συμπλήρωση της
τετραετίας από την ημερομηνία εγγραφής ο Υ/Δ πρέπει να υποβάλει την 2η ενδιάμεση έκθεση εξέλιξης στη
συμβουλευτική του επιτροπή, η οποία πρωτοκολλείται
στη Γραμματεία του Τμήματος. Η 2η ενδιάμεση έκθεση
εξέλιξης αποτελεί συνέχεια της 1ης ενδιάμεσης έκθεσης
εξέλιξης και έχει έκταση της τάξης των 40-60 σελίδων.
Η παραπάνω διαδικασία επαναλαμβάνεται ανά δύο (2)
έτη, έως την ολοκλήρωση της διατριβής.
(γ) Η Γραμματεία του Τμήματος διατηρεί μηχανισμό
παρακολούθησης της προόδου των υποψηφίων διδακτόρων. Ο μηχανισμός αυτός περιλαμβάνει βάση δε-
δομένων με πληροφορίες σχετικά με την εξέλιξη του
υποψήφιου διδάκτορα, οι οποίες βρίσκονται στη διάθεση των μελών όλων των συμβουλευτικών επιτροπών.
Άρθρο 10
Αλλαγή του επιβλέποντα ή του θέματος
της διδακτορικής διατριβής
Αν για οποιονδήποτε λόγο ο επιβλέπων εκλείψει ή
διαπιστωμένα (πχ. εξαιτίας μακροχρόνιας αναρρωτικής
άδειας, αναστολής καθηκόντων, άδειας άνευ αποδοχών
ή άλλων αποδεδειγμένα σοβαρών λόγων) αδυνατεί να
τελέσει χρέη επιβλέποντα για μεγάλο χρονικό διάστημα,
η Συνέλευση του Τμήματος, εκτιμώντας τις περιστάσεις
κι ύστερα από αίτηση του υποψήφιου διδάκτορα και
γνώμη του προτεινόμενου επιβλέποντα, αναθέτει την
επίβλεψη σε άλλον (όπως ορίζεται στο άρθρο 6) ή σε ένα
από τα άλλα δύο (2) μέλη της τριμελούς συμβουλευτικής
επιτροπής, ακόμη και καθ’ υπέρβαση του μέγιστου αριθμού υποψηφίων διδακτόρων που μπορεί να επιβλέπεται
από κάθε επιβλέποντα, σύμφωνα με όσα ορίζονται στο
άρθρο 6 του παρόντος Κανονισμού.
Αν ο αρχικός επιβλέπων μετακινηθεί σε άλλο Α.Ε.Ι.
ή Τμήμα Α.Ε.Ι. ή συνταξιοδοτηθεί, συνεχίζει να τελεί
χρέη επιβλέποντος των διδακτορικών διατριβών που
έχει αναλάβει και ο τίτλος απονέμεται από το Α.Ε.Ι., στο
οποίο ανήκει το Τμήμα όπου ξεκίνησε η εκπόνηση της
διατριβής. Η αλλαγή/τροποποίηση του θέματος της διδακτορικής διατριβής είναι δυνατή εφόσον υπάρχουν
σοβαροί λόγοι, όπως π.χ. η αντικατάσταση των μελών
της συμβουλευτικής επιτροπής. Η αλλαγή εγκρίνεται
μετά από σχετική αίτηση του υποψήφιου στη Συνέλευση
του Τμήματος, με πλειοψηφία 2/3. Η αίτηση θα πρέπει
να είναι πλήρως τεκμηριωμένη και να προσυπογράφεται
από τον επιβλέποντα της διδακτορικής διατριβής.
Άρθρο 11
Υποχρεώσεις και Δικαιώματα Υποψηφίων
Διδακτόρων
Κατά την εκπόνηση της διδακτορικής διατριβής τους
οι υποψήφιοι διδάκτορες θα πρέπει να λαμβάνουν υπόψη τους τις «Οδηγίες Εκπόνησης Διδακτορικής Διατρι-
βής» που έχει εγκρίνει η Γενική Συνέλευση του Τμήματος.
Οι οδηγίες αυτές μπορούν να προσαρμόζονται σε συνεννόηση με τον επιβλέποντα, όπου κρίνεται αναγκαίο, στις
ιδιαιτερότητες και τα χαρακτηριστικά της εκπονούμενης
διατριβής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
Επιπλέον θα πρέπει:
(α) Κάθε Υ/Δ μετά την παρέλευση ενός (1) έτους από
την εγγραφή του υποχρεούται να διδάξει τουλάχιστον
μια (1) διδακτική ώρα ανά ακαδημαϊκό έτος παρουσία
του επιβλέποντα σε ένα μάθημα προπτυχιακού ή μεταπτυχιακού επιπέδου σε ένα θέμα σχετικό με το περι-
εχόμενο της διατριβής. Μετά την παρουσίαση θα συντάσσεται με ευθύνη του επιβλέποντα βεβαίωση που
θα καταχωρείται στο φάκελο του/της Υ/Δ.
(β) Κάθε υποψήφιος διδάκτορας οφείλει, πριν την
αναγόρευσή του, να έχει δημοσιεύσει δύο (2) άρθρα σε
διεθνή επιστημονικά περιοδικά με κριτές, είτε ένα (1)
άρθρο σε διεθνές περιοδικό και δύο (2) άρθρα σε ελληνικά επιστημονικά περιοδικά ή σε ελληνικά ή διεθνή
επιστημονικά συνέδρια. Οι δημοσιεύσεις σε πρακτικά
συνεδρίων πρέπει να καταχωρούνται στα Discussion
Papers του Τμήματος. Κάθε υποψήφιος διδάκτορας υποχρεούται να δημοσιεύει ανά δύο (2) έτη ένα (1) άρθρο
στα Discussion Papers του ΤΜΠΠΑ, μετά από αξιολόγηση
του επιβλέποντα. Η δημοσίευση μπορεί να γίνεται με τον
επιβλέποντα ή με μέλος της Συμβουλευτικής Επιτροπής
ως συν-συγγραφείς.
(γ) Οι διδακτορικές σπουδές προσφέρονται δωρεάν.
Οι υποψήφιοι διδάκτορες έχουν μέχρι πέντε (5) πλήρη
ακαδημαϊκά έτη από την πρώτη εγγραφή τους όλα τα
δικαιώματα και τις παροχές που προβλέπονται και για
τους φοιτητές δεύτερου κύκλου σπουδών, όπως ορίζονται στους οικείους κανονισμούς.
(δ) Μέχρι και πέντε (5) έτη μετά την ολοκλήρωση της
διδακτορικής τους διατριβής διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών.
Άρθρο 12
Διαδικασία υποβολής και υποστήριξης
της διατριβής
(α) Μετά την ολοκλήρωση της συγγραφής της διδακτορικής διατριβής, η τριμελής συμβουλευτική επιτρο-
πή δέχεται ή απορρίπτει αίτηση του υποψηφίου για τη
δημόσια υποστήριξη και την αξιολόγησή της. Η αίτηση
του υποψηφίου πρωτοκολλείται στη Γραμματεία του
Τμήματος και διαβιβάζεται στα μέλη της τριμελούς συμβουλευτικής επιτροπής.
Αν η τριμελής συμβουλευτική επιτροπή αποδεχθεί την
αίτηση του υποψηφίου, συντάσσει αναλυτική εισηγητική
έκθεση και την υποβάλλει στη Συνέλευση του Τμήματος
ζητώντας τον ορισμό επταμελούς εξεταστικής επιτροπής
για την κρίση της διδακτορικής διατριβής. Η αναλυτική
εισηγητική έκθεση υποβάλλεται στη Γραμματεία του
Τμήματος και λαμβάνει αριθμό πρωτοκόλλου. Σε αυτήν
δύναται να προταθεί κατάλογος μελών που πληρούν τα
κριτήρια του άρθρου 6 για τη συγκρότηση της επταμελούς εξεταστικής επιτροπής.
Αν η τριμελής συμβουλευτική επιτροπή απορρίψει την
αίτηση του υποψηφίου, τότε καταθέτει με αιτιολογημένη γνώμη επιστολή στη Γραμματεία του Τμήματος, η
οποία πρωτοκολλείται και διαβιβάζεται στον υποψήφιο.
Ο υποψήφιος έχει δικαίωμα να επανέλθει με νέα αίτησή
του μετά από χρονικό διάστημα τριών (3) μηνών. Εάν ο
υποψήφιος λάβει διαδοχικά τρεις (3) αρνητικές κρίσεις
σε ισάριθμες αιτήσεις του, το θέμα διαβιβάζεται στη
Συνέλευση του Τμήματος, η οποία αποφασίζει για την
εξέλιξη της πορείας της διδακτορικής διατριβής.
(β) Στην επταμελή εξεταστική επιτροπή μετέχουν τα
μέλη της τριμελούς συμβουλευτικής επιτροπής, εκτός
από τα αφυπηρετήσαντα μέλη αυτής, τα οποία με απόφαση της Συνέλευσης του Τμήματος αντικαθίστανται
από ισάριθμα μέλη (απαραίτητη προϋπόθεση η συμμετοχή ενός (1) τουλάχιστον μέλους Δ.Ε.Π. από τις τρεις
πρώτες βαθμίδες του οικείου Τμήματος στη συμβουλευτική επιτροπή), καθώς και τέσσερα (4) επιπλέον μέλη.
Όλα τα μέλη της επταμελούς εξεταστικής επιτροπής
πρέπει να έχουν την ίδια ή συναφή επιστημονική ειδικότητα με αυτή στην οποία ο υποψήφιος διδάκτορας
εκπόνησε τη διατριβή του και πρέπει να πληρούν τα κριτήρια του άρθρου 6 (μέλη ΔΕΠ α’ βαθμίδας, αναπληρωτή
και επίκουρου του οικείου ή άλλου Α.Ε.Ι. ή καθηγητές
αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι διδακτορικού διπλώματος
ή ερευνητές Α’, Β’ ή Γ’ βαθμίδας από ερευνητικά κέντρα
(του άρθρου 13Α του ν. 4310/2014, συμπεριλαμβανομένων των ερευνητικών κέντρων της Ακαδημίας Αθηνών
και του Ιδρύματος Ιατροβιολογικών Ερευνών της Ακαδημίας Αθηνών) ή από ερευνητικά κέντρα ή ινστιτούτα
της αλλοδαπής και έχουν το ίδιο ή συναφές γνωστικό
αντικείμενο με την υπό κρίση διδακτορική διατριβή).
Έπειτα από πρόταση του επιβλέποντα καθηγητή, στην
εξεταστική επιτροπή μπορεί να κληθεί να συνδράμει
στο αξιολογικό της έργο και άλλο εξωτερικό πρόσωπο
με αποδεδειγμένη γνώση και εμπειρία επί του θέματος
της διατριβής, χωρίς όμως δικαίωμα ψήφου. Ο πρόεδρος
της εξεταστικής επιτροπής εκλέγεται από τα παρόντα
μέλη της με την έναρξη της διαδικασίας υπο- στήριξης
της διδακτορικής διατριβής, αλλά δεν μπορεί να είναι ο
επιβλέπων της διδακτορικής διατριβής.
(γ) Η ημερομηνία υποστήριξης της διδακτορικής
διατριβής καθορίζεται με ευθύνη του επιβλέποντα,
λαμβάνοντας υπόψη τη διαθεσιμότητα των μελών της
εξεταστικής επιτροπής και κατατίθεται (εγγράφως ή ηλεκτρονικά) στη Γραμματεία. Η Γραμματεία ενημερώνει τα
μέλη της εξεταστικής επιτροπής και κοινοποιεί σε όλα
τα μέλη της πανεπιστημιακής κοινότητας πρόσκληση για
τη διεξαγωγή της υποστήριξης της διδακτορικής διατριβής τουλάχιστον δεκαπέντε (15) ημέρες νωρίτερα από
την πραγματοποίησή της. Η ημερομηνία υποστήριξης
δεν μπορεί να απέχει περισσότερο των τεσσάρων (4)
μηνών από την ημέρα της έγκρισης της διδακτορικής
διατριβής από την τριμελή συμβουλευτική επιτροπή.
Στο χρόνο αυτό δεν προσμετρούνται οι μήνες Ιούλιος
και Αύγουστος.
Την καθορισμένη ημερομηνία, ο υποψήφιος παρουσιάζει και υποστηρίζει δημόσια την διδακτορική του δια-
τριβή, ενώπιον της επταμελούς εξεταστικής επιτροπής.
Η εισήγηση γίνεται στη γλώσσα συγγραφής της διατριβής, όπως έχει οριστεί από τη Συνέλευση του Τμήματος.
Ο υποψήφιος παίρνει πρώτος το λόγο και με τη βοήθεια σύντομων σημειώσεων, παρουσιάζει το θέμα της
έρευνας του, τον τρόπο εργασίας του και υπογραμμίζει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
τα σημεία εκείνα που τεκμηριώνουν το πρωτότυπο της
διατριβής του. Η εισήγηση αυτή δεν μπορεί να ξεπερνάει
τα εξήντα (60) λεπτά. Στη συνέχεια, παίρνει το λόγο καθένα από τα μέλη της επταμελούς εξεταστικής επιτροπής,
όπως και ο εξωτερικός εμπειρογνώμονας εάν υπάρχει.
Ο υποψήφιος διδάκτορας απαντά στις ερωτήσεις τους
σχετικά με το θέμα του, τη μέθοδο και τα πορίσματα
της εργασίας του. Η προφορική αυτή δοκιμασία είναι
δημόσια και ανοικτή, δεν μπορεί να διαρκέσει περισσότερο από τέσσερεις (4) ώρες και προϋποθέτει την φυσική
παρουσία τεσσάρων (4) τουλάχιστον μελών της επταμελούς εξεταστικής επιτροπής καθ’ όλη τη διάρκεια της,
ενώ τα λοιπά μέλη μπορούν να συμμετέχουν και μέσω
τηλεδιάσκεψης. Στη συνέχεια, η εξεταστική επιτροπή συνεδριάζει χωρίς την παρουσία τρίτων, κρίνει την εργασία
ως προς την ποιότητα, την πληρότητα, την πρωτότυπη
σκέψη και τη συμβολή της στην επιστήμη και με βάση
αυτά τα κριτήρια την εγκρίνει, με πλειοψηφία πέντε (5)
τουλάχιστον από τα μέλη της. Τα τυχόν αφυπηρετήσαντα μέλη της τριμελούς συμβουλευτικής επιτροπής που
έχουν αντικατασταθεί, μπορεί να παρίστανται κατά τη
συνεδρίαση χωρίς δικαίωμα ψήφου.
(δ) Η διδακτορική διατριβή υποστηρίζεται δημόσια
από τον υποψήφιο σε χώρο του Τμήματος και σε έκτακτες περιπτώσεις σε χώρο του Πανεπιστημίου Θεσσα-
λίας.
(ε) Η διδακτορική διατριβή αξιολογείται πρώτα ως
επιτυχής ή απορριπτέα.
Μετά τη λήψη της απόφασής της, η εξεταστική επιτροπή επανέρχεται ενώπιον του ακροατηρίου και ανακοι-
νώνει στον ως τότε υποψήφιο διδάκτορα την απόφασή
της. Το πρακτικό της υποστήριξης, κρίσης και αξιολόγησης της διδακτορικής διατριβής, στο οποίο μεταξύ
άλλων πρέπει να περιέχονται απαραιτήτως οι γνώμες
όλων των μελών της εξεταστικής επιτροπής όσον αφορά στην πρωτοτυπία της διατριβής και τη συμβολή της
στην προαγωγή της επιστήμης, τηρείται από το νεότερο
μέλος της εξεταστικής επιτροπής και υπογράφεται από
όλα τα παρόντα μέλη. Επιπλέον, η εξεταστική επιτροπή
ανακοινώνει στον υποψήφιο ότι επιτρέπει την οριστική
υποβολή της διδακτορικής διατριβής, είτε αυτούσιας,
είτε αφού πραγματοποιηθούν κάποιες επί μέρους βελτιώσεις και διορθώσεις. Αν η εξεταστική επιτροπή απο-
φασίσει κατ’ απόλυτη πλειοψηφία επί των παρόντων
μελών, ότι πρέπει να γίνουν βελτιώσεις και διορθώσεις
στο κείμενο της διατριβής, αυτές ανακοινώνονται προφορικά στο τέλος της διαδικασίας υποστήριξης και απο-
στέλλονται στον/ην Υ/Δ με έγγραφο από τη Γραμματεία
εντός δέκα (10) ημερών από την ημερομηνία υποστήριξης της διατριβής. Αν οι διορθώσεις είναι γλωσσικές ή
συντακτικές, ελέγχονται και πιστοποιούνται εγγράφως
από τα μέλη της συμβουλευτικής επιτροπής. Αν οι διορθώσεις αφορούν ουσιαστικές αλλαγές στο κείμενο
και το περιεχόμενο της διατριβής, αυτές ελέγχονται και
πιστοποιούνται εγγράφως από την επταμελή εξεταστική
επιτροπή. Οι παραπάνω διορθώσεις και βελτιώσεις θα
πρέπει να ολοκληρωθούν εντός τριών (3) μηνών από
την ημερομηνία της προφορικής υποστήριξης και να
υποβληθούν τα διορθωμένα οριστικά αντίτυπα. Ο τίτλος
απονέμεται μετά την έγγραφη πιστοποίηση των διορθώσεων και βελτιώσεων από την τριμελή ή την επταμελή
επιτροπή, η οποία πρωτοκολλείται στη Γραμματεία του
Τμήματος.
Σε περίπτωση απόρριψης της διδακτορικής διατριβής
καθορίζεται από την εξεταστική επιτροπή νέα ημερομηνία αξιολόγησης τουλάχιστον έξι (6) μήνες μετά την
πρώτη κρίση. Σε περίπτωση δεύτερης απόρριψης ο υποψήφιος διαγράφεται.
(στ) Η διαδικασία της υποστήριξης της διατριβής ολοκληρώνεται, με την κατάθεση εκ μέρους του υποψηφί-
ου αριθμού διορθωμένων (αν απαιτούνται διορθώσεις)
αντιγράφων της οριστικής διδακτορικής διατριβής του,
ως εξής:
- στα μέλη της επταμελούς εξεταστικής επιτροπής
(από ένα),
- στην Κεντρική Βιβλιοθήκη του Πανεπιστημίου Θεσσαλίας,
- στο Αναγνωστήριο των ΠΜΣ του Τμήματος,
- ενός αντιγράφου στο Εθνικό Κέντρο Τεκμηρίωσης
αφού ολοκληρωθεί η παρακάτω διαδικασία:
(i) η Γραμματεία του Τμήματος εισέρχεται στο Σύστημα
Διαχείρισης και Ηλεκτρονικής Κατάθεσης Διδακτορικών
Διατριβών του ΕΑΔΔ και καταχωρεί τα απαιτούμενα στοιχεία κάθε νέας Δ.Δ. που εγκρίνεται από το Τμήμα,
(ii) αποστέλλεται αυτόματα από το σύστημα ηλεκτρονικό μήνυμα στον διδάκτορα ότι οφείλει να εισέλθει στο
σύστημα και να καταχωρήσει τα απαιτούμενα στοιχεία
της εργασίας του στα ελληνικά και στα αγγλικά και να
επισυνάψει το αρχείο του πλήρους κειμένου της διατριβής. Η εργασία πρέπει να είναι στην τελική της μορφή
μετά από τις επισημάνσεις της εξεταστικής επιτροπής,
(iii) το ΕΚΤ λαμβάνει την εγγραφή της εργασίας, την
ελέγχει και εάν είναι αποδεκτή, ενημερώνει ηλεκτρονικά
τη Γραμματεία ότι έχει κατατεθεί η Δ.Δ. στο ΕΚΤ
(iv) ο διδάκτορας προσκομίζει στη Γραμματεία του
Τμήματος την έντυπη μορφή της διατριβής (hardcopy),
προκειμένου να αποσταλεί με ευθύνη της Γραμματείας
στο ΕΚΤ.
Επίσης, υποβάλλεται από ένα ηλεκτρονικό αντίγραφο
της διατριβής σε CD τόσο στην Κεντρική Βιβλιοθήκη του
Π.Θ. όσο και στο Αναγνωστήριο του Τμήματος.
Μετά την επιτυχή ολοκλήρωση της διαδικασίας της
υποστήριξης της διατριβής και εντός δέκα (10) ημερών,
το τελικό τεύχος της διατριβής θα αποστέλλεται ηλεκτρονικά με ευθύνη της Γραμματείας σε μορφή PDF σε
όλα τα μέλη ΔΕΠ του ΤΜΧΠΠΑ για ενημέρωσή τους.
Τέλος, ο υποψήφιος διδάκτορας θα πρέπει να καταθέσει στη Γραμματεία του Τμήματος:
1. Βεβαίωση από την Κεντρική Βιβλιοθήκη του Π.Θ. ότι
κατέθεσε τη διδακτορική διατριβή του.
2. Βεβαίωση από την Κεντρική Βιβλιοθήκη του Π.Θ. ότι
δεν οφείλει βιβλία.
3. Βεβαίωση από το Αναγνωστήριο των ΠΜΣ του Τμήματος ότι δεν οφείλει βιβλία.
4. Την ακαδημαϊκή του ταυτότητα.
Κατόπιν αυτών, η Συνέλευση του Τμήματος αναγορεύει
τον υποψήφιο διδάκτορα σε «Διδάκτορα του Τμήματος
Μηχανικών Χωροταξίας, Πολεοδομίας και ΠεριφερειαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
κής Ανάπτυξης της Πολυτεχνικής Σχολής του Πανεπιστημίου Θεσσαλίας». Στο οικείο δίπλωμα αναφέρονται
το ΑΕΙ και το Τμήμα, ο τίτλος της διατριβής και η ημερομηνία απονομής.
Άρθρο 13
Απασχόληση Υποψηφίων Διδακτόρων
Οι υποψήφιοι διδάκτορες είναι υποχρεωμένοι να προσφέρουν επικουρικό έργο στα μαθήματα του Τμήματος
ή στο Τμήμα γενικότερα (διεξαγωγή και υποστήριξη
studio, εργαστηρίων, φροντιστηρίων, μαθημάτων, επιτήρηση εξετάσεων, τεχνική υποστήριξη σε μονάδες και
δομές του Τμήματος ή συνέδρια) έως τέσσερεις (4) ώρες
εβδομαδιαίως, εφόσον κληθούν από τον επιβλέποντα.
Όσον αφορά στις επιτηρήσεις, οι υποψήφιοι διδάκτορες υποχρεούνται να ενημερωθούν εγκαίρως από τον
διδάσκοντα σχετικά με τις λεπτομέρειες της εξέτασης
(π.χ. ημέρα, ώρα, αίθουσα).
Με πρόταση της Συνέλευσης του Τμήματος και κοινή
απόφαση των Υπουργών Εθνικής Παιδείας και Θρησκευμάτων και Οικονομίας και Οικονομικών μπορεί να
ανατίθεται σε υποψήφιους διδάκτορες η επικουρία μελών Δ.Ε.Π. σε προπτυχιακό και μεταπτυχιακό επίπεδο με
ωριαία αντιμισθία που επιβαρύνει τον προϋπολογισμό
του ιδρύματος.
Άρθρο 14
Υποτροφίες Υποψηφίων Διδακτόρων
Δύνανται να χορηγούνται ετήσιες υποτροφίες στους
υποψήφιους διδάκτορες ανάλογα με τους διαθέσιμους
πόρους. Η χρηματοδότηση μπορεί να προέρχεται από
πόρους του Τμήματος Μηχανικών Χωροταξίας, Πολεοδομίας και Περιφερειακής Ανάπτυξης, από πόρους του
Πανεπιστημίου Θεσσαλίας, από δωρεές κ.λπ. Ο αριθμός,
το ύψος των υποτροφιών που θα χορηγούνται, καθώς
και τα κριτήρια επιλογής των υποτρόφων θα προσδιορίζονται από την Συνέλευση του Τμήματος με βάση τους
διαθέσιμους πόρους.
Άρθρο 15
Υγειονομική κάλυψη
Οι υποψήφιοι διδάκτορες, που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη, στο Εθνικό Σύστημα Υγείας (Ε.Σ.Υ.) με κάλυψη
των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Π.Υ.), κατ’ ανάλογη εφαρ-
μογή του άρθρου 3 του ν. 4368/2016 (Α’ 83). Οι όροι, οι
προϋποθέσεις και η διαδικασία παροχής της περίθαλψης
καθορίζονται με κοινή απόφαση των Υπουργών Οικονομικών, Παιδείας, Έρευνας και Θρησκευμάτων και Υγείας.
Άρθρο 16
Διασφάλιση ποιότητας
(α) Τα πνευματικά δικαιώματα των διδακτορικών διατριβών ή τα πιθανά δικαιώματα ευρεσιτεχνίας ή εμπορι-
κής εκμετάλλευσης των εργασιών καθορίζονται με σχετικές αποφάσεις της Επιτροπής Δεοντολογίας του Π.Θ.
Κάθε είδους λογοκλοπή στις δημοσιεύσεις ή τη συγγραφή των διδακτορικών διατριβών, επινόηση ερευνη-
τικών δεδομένων και αντιεπιστημονική συμπεριφορά
γενικότερα απαγορεύεται. Η Επιτροπή Δεοντολογίας
είναι αρμόδια να ενημερώνει σχετικά τους φοιτητές και
να επιβάλλει ποινές όπου αυτό είναι αναγκαίο. Λεπτομερείς οδηγίες για το θέμα θα εκδίδονται από την Επιτροπή
Δεοντολογίας του Π.Θ.
(β) Αν σε οποιοδήποτε στάδιο της εκπόνησης της διδακτορικής διατριβής, ή ακόμα και μετά την έγκρισή
της και την αναγόρευση του υποψηφίου ως Διδάκτορα,
διαπιστωθεί φαινόμενο λογοκλοπής (plagiarism), κατά
περίπτωση, η υπόθεση παραπέμπεται στη Συνέλευση
του Τμήματος. Στη 2η σελίδα κάθε διδακτορικής διατριβής πρέπει να υπάρχει υπεύθυνη δήλωση με την οποία ο
υποψήφιος διδάκτωρ θα βεβαιώνει ότι δεν έχει προβεί
σε καμία αντιγραφή άποψης άλλου ατόμου χωρίς να
αναφέρεται ρητά σε αυτή.
(γ) Για το Διδακτορικό Πρόγραμμα Σπουδών του Τμήματος ισχύουν όλες οι διατάξεις και οι διαδικασίες δια-
σφάλισης ποιότητας, με βάση τις οδηγίες και τα κριτήρια
της Αρχής Διασφάλισης και Πιστοποίησης της Ποιότητας
στην Ανώτατη Εκπαίδευση (ΑΔΙΠ), που ορίζονται από τις
κείμενες διατάξεις.
Άρθρο 17
Ιστοσελίδα του Προγράμματος Διδακτορικών
Σπουδών
Το Πρόγραμμα Διδακτορικών Σπουδών του Τμήματος έχει υποχρεωτικά την ιστοσελίδα του στην ελληνική
και αγγλική γλώσσα και προαιρετικά σε οποιαδήποτε
άλλη γλώσσα κρίνει το Τμήμα, ιδιαίτερα σε προγράμματα συνεργασίας με Πανεπιστήμια του εξωτερικού.
Η επίσημη ιστοσελίδα του Προγράμματος Διδακτορικών
Σπουδών ενημερώνεται διαρκώς και περιέχει όλες τις
πληροφορίες και ανακοινώσεις του προγράμματος και
αποτελεί τον επίσημο χώρο ενημέρωσης των υποψηφίων διδακτόρων.
Τα ονόματα των υποψηφίων διδακτόρων, των επιβλεπόντων μελών Δ.Ε.Π. ή ερευνητών, οι τίτλοι των εκπονού-
μενων διδακτορικών διατριβών και σύντομη περίληψη
αυτών, καθώς και τα μέλη των συμβουλευτικών επιτροπών αναρτώνται στον διαδικτυακό τόπο του Ιδρύματος
στην ελληνική και στην αγγλική γλώσσα.
Άρθρο 18
Γενικές Διατάξεις
Η εφαρμογή του Κανονισμού, ύστερα από τις αλλαγές που ενσωματώθηκαν σε αυτόν με αποφάσεις των
Συνελεύσεων του Τμήματος κατά το έτος 2021, αφορά
σε όσους/ες Υ/Δ είναι ήδη εγγεγραμμένοι και δεν έχουν
παρουσιάσει την 1η ενδιάμεση έκθεση προόδου που
ορίζεται στο άρθρο 9, καθώς και σε όσους/ες Υ/Δ θα
εγγραφούν στο μέλλον. Αποφάσεις της Συνέλευσης του
Τμήματος που αφορούν στην εκπόνηση διδακτορικών
διατριβών και έχουν κανονιστικό χαρακτήρα, ενσωματώνονται κάθε φορά στον Κανονισμό Διδακτορικών
Σπουδών, χωρίς περαιτέρω διαδικασία, μετά από σχετική
αναφορά στην αντίστοιχη απόφαση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
-
CD-ROM
.
.
www.uth.gr/ethics
Times New Roman Greek 11
-
Times New Roman
Greek 11 -
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
-
Bianchini, F.
Parkinson,
., (
.) (1993/1994)
E
E
T
A
A
Lefebvre, H
O
K
M
H
K
, A
O
-49.
K
, 5 (48) 707.
Internet
Harvard 55-6
1998).
-
-
Times New Roman Greek 12 Times New Roman Greek 11
Header)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
-
Times New Roman Greek 11
-
-
-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
:
FAX
E,
,
/
.
.
.
.
.
.
.
.
:
:
.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
]2
[
]
1.
E-mail:
2.
-
:
-
3.
-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
Η απόφαση αυτή να δημοσιευθεί στην Εφημερίδα της Κυβερνήσεως.
Βόλος, 7 Μαΐου 2021
Ο Πρύτανης
ΖΗΣΗΣ ΜΑΜΟΥΡΗΣ
4.
5.
6.
7.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2048/19.05.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210202048.pdf | Tokens: 41497]